पुढील सहा महिन्यात नवीन अध्यक्षांची निवड केली जाईल, असंही या बैठकीत ठरलं. 

Twitter पोस्ट समाप्त, 1

सात तास चाललेली काँग्रेस वर्किंग कमिटीची ही बैठक बरीच वादळी ठरली. 

राहुल गांधी विरुद्ध ज्येष्ठ नेते 

काँग्रेसच्या ज्या नेत्यांनी पक्षात सुधारणांसाठी पत्र लिहिलं, त्यांनी भाजपसोबत हातमिळवणी केली असल्याचं वक्तव्य राहुल गांधींनी केलं नसल्याचं काँग्रेस नेते गुलाम नबी आझाद यांनी म्हटलं. 

गुलाम नबी आझाद यांच्या आधी काँग्रेसचे ज्येष्ठ नेते कपिल सिब्बल यांनी राहुल गांधी यांच्या कथित टिप्पणीवर ट्वीट केलं होतं. नंतर राहुल गांधींनी असं काही म्हटलं नव्हतं, असं म्हणत त्यांनी हे ट्वीट काढून टाकलं होतं. 

काँग्रेसच्या 23 वरिष्ठ नेत्यांनी सोनिया गांधी यांना पत्र लिहून, पक्षात मोठ्या बदलाची गरज व्यक्त केली. त्यानंतर पक्षात स्पष्टपणे दोन गट दिसून येत आहेत.

एक गट सामूहिक नेतृत्त्वाची मागणी करतंय, तर दुसरा गट नेहरू-गांधी कुटुंबावर विश्वास व्यक्त करतंय. राहुल गांधी यांनी काँग्रेस नेत्यांनी भाजपशी हातमिळवणी केल्याचा आरोप केल्यानंतर अनेक नेत्यांनी आपली नाराजी व्यक्त केली आहे. जर भाजपबरोबर हातमिळवणी केल्या... आणखी 4000 वर्णांसाठी लेख सुरू ठेवा:
चं सिद्ध झालं तर आपण राजीनामा देऊ असं गुलाम नबी आझाद यांनी सांगितल्याचं पीटीआय वृत्तसंस्थेच्या ट्वीटमध्ये म्हटलं आहे.

पीटीआय वृत्तसंस्थेच्या वृत्तानुसार, CWC च्या बैठकीत सोनिया गांधी राजीनामा सादर करू शकतात.

एकीकडे बैठकीत काँग्रेसच्या पूर्णवेळ अध्यक्षपदावरून धुमश्चक्री सुरू असताना, दुसरीकडे कपिल सिब्बल यांच्यासारख्या वरिष्ठ काँग्रेस नेत्याने ट्विटरवरून जाहीरपणे राहुल गांधी यांचं नाव घेऊन उत्तर दिलं होतं. मात्र काही वेळानंतर त्यांनी ते ट्वीट मागे घेतलं.

"राहुल गांधी म्हणतात, आम्ही भाजपसोबत हातमिळवणी केली. राजस्थान हायकोर्टात पक्षाचा बचाव केला, मणिपूरमध्ये भाजपसमोर पक्षाला वाचवलं, गेल्या 30 वर्षांपासून भाजपला पूरक एकही मत व्यक्त केलं नाही, तरीही आमची भाजपशी हातमिळवणी?" असा थेट सवाल कपिल सिब्बल यांनी विचारला होता. मात्र त्यानंतर असं वक्तव्य आपल्याला उद्देशून केल्याचं राहुल गांधी यांनी स्वतः मला कळवल्यामुळे मी ट्वीट डीलिट करत आहे असं नवं ट्वीट कपिल सिब्बल यांनी केलं होतं. 

काँग्रेसच्या 23 वरिष्ठ नेत्यांनी सोनिया गांधी यांना पत्र लिहून, पक्षात मोठे बदल करण्याची गरज व्यक्त केली. याच मुद्द्यावरून काल (23 ऑगस्ट) दिवसभर काँग्रेसमधून अनेक प्रतिक्रिया समोर आल्या. 

सोनिया गांधी या पदावरून पायउतार झाल्यास राहुल गांधी यांनी अध्यक्षपद सांभाळावं, अशी मागणी अनेक ज्येष्ठ नेत्यांनी केली. महाराष्ट्रासह काही राज्यांनी तर प्रदेश कार्यकारिणीत प्रस्ताव मंजूर करून राहुल गांधी यांना राष्ट्रीय अध्यक्षपदासाठी पाठिंबा दिला.

काही दिवसांपूर्वी गांधी कुटुंबाबाहेरील व्यक्तीने काँग्रेसच्या अध्यक्षपदाची धुरा हातात घ्यावी, असं वक्तव्य काँग्रेसच्या महासचिव प्रियंका गांधी यांनी केले होते. तेव्हापासूनच खरंतर माध्यमांमध्ये काँग्रेसच्या नव्या अध्यक्षांच्या चर्चा रंगू लागल्या. मात्र, कालच्या पत्रामुळे या चर्चांना आणखी बळ मिळालं आणि आजच्या बैठकीत यावर अंतिम निर्णयाचीही अपेक्षा व्यक्त केली जातेय.

गांधी कुटुंबाबाहेरील व्यक्ती काँग्रेसचे नेतृत्व करणार?

2019 मध्ये लोकसभा निवडणुकीत झालेल्या पराभवाची जबाबदारी राहुल गांधी यांनी स्वीकारली आणि अध्यक्षपदाचा राजीनामा दिला. गांधी-नेहरू घराण्याच्या बाहेरील व्यक्तीने आता अध्यक्षपदाची जबाबदारी घ्यावी असे मत त्यावेळी राहुल गांधी यांनी व्यक्त केले.

काँग्रेस समितीने राहुल गांधींची ही भूमिका अमान्य केली....